techiaith/cofnodycynulliad_en-cy huggingface dataset:
English: Yes. We're currently working with Plaid Cymru's designated Members, in line with the co-operation agreement, to jointly develop the new innovation strategy. We plan to issue a draft strategy for consultation in the summer, with final publication planned for the autumn.
Welsh: Gwnaf. Ar hyn o bryd, rydym yn gweithio ar y cyd ag Aelodau dynodedig Plaid Cymru, yn unol â'r cytundeb cydweithio, i ddatblygu'r strategaeth arloesi newydd. Rydym yn bwriadu cyhoeddi strategaeth ddrafft i gynnal ymgynghoriad arni yn yr haf, gyda'r cyhoeddiad terfynol wedi'i gynllunio ar gyfer yr hydref.
English: Diolch, Weinidog. The Reid review contained five central recommendations for the Welsh Government on how to support research and innovation in the aftermath of Brexit. With higher costs now eroding small businesses' margins at a rate that many have not experienced before, many small firms are now facing multiple headwinds that threaten the stability of our economy. Giving small businesses the tools to innovate could help unlock their potential and improve the resilience of our economy. Given the need to drive up levels of innovation and the Reid review's emphasis on the importance of involving small businesses in R&I policy, how will the Welsh Government's new strategy ensure that innovation partnerships are focused more on smaller businesses? A Welsh innovation strategy could play a key role in unlocking the innovation potential of small businesses. As the Innovation Advisory Council for Wales recommended, we urgently need greater private and public sector investment and partnering in innovation programmes, skills and talent throughout Wales. Can the Minister therefore confirm he would see the strategy supporting the forging of such partnerships, and how will the Government ensure that its innovation strategy increases the scale of collaboration between businesses and universities, as called for by the Federation of Small Businesses? Diolch.
Welsh: Diolch, Weinidog. Roedd adolygiad Reid yn cynnwys pum argymhelliad canolog i Lywodraeth Cymru ar sut i gefnogi ymchwil ac arloesi ar ôl Brexit. Gyda chostau uwch bellach yn lleihau elw busnesau bach ar gyfradd nad yw llawer wedi'i hwynebu o'r blaen, mae llawer o gwmnïau bach bellach yn wynebu sawl her sy'n bygwth sefydlogrwydd ein heconomi. Gallai rhoi'r offer i fusnesau bach arloesi helpu i ddatgloi eu potensial a gwella cryfder ein heconomi. O ystyried yr angen i godi lefelau arloesi a phwyslais adolygiad Reid ar bwysigrwydd cynnwys busnesau bach mewn polisi ymchwil ac arloesi, sut y bydd strategaeth newydd Llywodraeth Cymru yn sicrhau bod partneriaethau arloesi yn canolbwyntio mwy ar fusnesau llai? Gallai strategaeth arloesi i Gymru chwarae rhan allweddol yn datgloi potensial arloesi busnesau bach. Fel yr argymhellodd Cyngor Cynghorol Cymru ar Arloesi, mae taer angen mwy o fuddsoddiad a phartneru gan y sector preifat a chyhoeddus mewn rhaglenni arloesi, sgiliau a thalentau ledled Cymru. A wnaiff y Gweinidog gadarnhau, felly, y byddai'n gweld y strategaeth yn cefnogi creu partneriaethau o'r fath, a sut y bydd y Llywodraeth yn sicrhau bod ei strategaeth arloesi yn cynyddu'r cydweithio rhwng busnesau a phrifysgolion, fel y mae'r Ffederasiwn Busnesau Bach wedi galw amdano? Diolch.
English: Good afternoon, Minister. Minister, the Scottish Government has set out an ambitious vision to transform their economy, saying they want to be recognised as a nation of entrepreneurs and innovators who have embraced the opportunities of new technologies, boosted productivity considerably, and focusing their resources on opportunities that'll transform their economy. Specifically, what innovations do you see for Wales and do you have the ambition to match or exceed what we see elsewhere?
Welsh: Prynhawn da, Weinidog. Mae Llywodraeth yr Alban wedi nodi gweledigaeth uchelgeisiol i drawsnewid eu heconomi, gan ddweud eu bod yn dymuno cael eu cydnabod fel cenedl o entrepreneuriaid ac arloeswyr sydd wedi manteisio ar y cyfleoedd sy'n codi o dechnolegau newydd, wedi cynyddu cynhyrchiant yn sylweddol, a chanolbwyntio eu hadnoddau ar gyfleoedd a fydd yn trawsnewid eu heconomi. Yn benodol, pa ddatblygiadau arloesol a welwch i Gymru, ac a oes gennych uchelgais i wneud yr un peth neu ragori ar yr hyn a welwn mewn mannau eraill?
English: Yes. It's unusual to hear a Welsh Conservative Member quote with praise the SNP-led Government in Scotland, but I welcome the plurality and the inclusiveness of the Member's comments. And, actually, when you look at the ambitions in a range of areas from Governments across the UK, of course we all want to foster a greater culture of entrepreneurship. We all want to take advantage of particular strengths we have in our research base, but also in areas where we've actually got business strengths as well. So, if you think about the statement I previously made just a couple of weeks ago on the renewables sector, we've got lots to offer there, with not just our natural resources but real business innovation, and that's linked to the steel industry of course as well, investment in ports. So you can see a whole range of different areas where the ambitions not just for what happened on large investment, but the small and medium supply chain, and innovation, all have a key role to play. And there's certainly no lack of ambition from this Government on our economic future.
Welsh: Ie. Mae'n anarferol clywed dyfyniad gan Aelod o'r Ceidwadwyr Cymreig yn canu clodydd y Llywodraeth yr SNP yn yr Alban, ond croesawaf blwraliaeth a chynwysoldeb sylwadau'r Aelod. Ac a dweud y gwir, pan edrychwch ar yr uchelgeisiau mewn ystod o feysydd gan Lywodraethau ledled y DU, mae pob un ohonom yn awyddus wrth gwrs i feithrin diwylliant mwy entrepreneuraidd. Mae pob un ohonom yn awyddus i fanteisio ar gryfderau penodol sydd gennym yn ein sylfaen ymchwil, ond hefyd mewn meysydd lle mae gennym gryfderau busnes. Felly, os ydych yn ystyried y datganiad a wneuthum ychydig wythnosau yn ôl ar y sector ynni adnewyddadwy, mae gennym lawer i'w gynnig yno, nid yn unig gyda'n hadnoddau naturiol ond gydag arloesi gwirioneddol mewn busnes, ac mae hynny'n gysylltiedig â'r diwydiant dur wrth gwrs hefyd, buddsoddiad mewn porthladdoedd. Felly, gallwch weld ystod eang o wahanol feysydd lle mae gan yr uchelgeisiau, nid yn unig ar gyfer yr hyn a ddigwyddodd gyda buddsoddiadau mawr, ond y gadwyn gyflenwi fach a chanolig, ac arloesi, ran allweddol i'w chwarae. Ac yn sicr, nid oes diffyg uchelgais gan y Llywodraeth hon mewn perthynas â'n dyfodol economaidd.
English: I've been reflecting on what innovation means and the word 'innovation', and, as I've been doing that, I came across a quote from Steve Jobs, and he once said that: 'Sometimes when you innovate, you make mistakes. It is best to admit them quickly, and get on with improving your other innovations.' And that resonates really and truly with me, because, when I was serving my time as an engineering apprentice, my mentor told me that a person who has never made a mistake has never made anything. Now, the Welsh Labour Government has encouraged innovation in manufacturing in particular, with the advanced manufacturing research centre in Broughton, which has unlocked the potential in business in north Wales. I wondered if the Minister agrees with me that it's time to go further, and that we do need to support an advanced technology research centre in Alyn and Deeside.
Welsh: Rwyf wedi bod yn myfyrio ar yr hyn y mae arloesi yn ei olygu a'r gair 'arloesi', ac, wrth imi wneud hynny, deuthum o hyd i ddyfyniad gan Steve Jobs, a dywedodd unwaith: 'Weithiau, pan ydych yn arloesi, rydych yn gwneud camgymeriadau. Mae'n well eu cyfaddef yn gyflym, a bwrw ymlaen â gwella agweddau eraill ar eich arloesi.' Ac mae hynny'n fy ysbrydoli'n fawr, oherwydd, pan oeddwn yn brentis peirianneg, dywedodd fy mentor wrthyf nad yw unigolyn nad yw erioed wedi gwneud camgymeriad wedi gwneud unrhyw beth. Nawr, mae Llywodraeth Lafur Cymru wedi annog arloesi ym maes gweithgynhyrchu yn benodol, gyda'r ganolfan ymchwil gweithgynhyrchu uwch-dechnoleg ym Mrychdyn, sydd wedi datgloi'r potensial mewn busnes yng ngogledd Cymru. Tybed a yw'r Gweinidog yn cytuno ei bod yn bryd mynd ymhellach, a bod angen inni gefnogi canolfan ymchwil uwch-dechnoleg yn Alun a Glannau Dyfrdwy.
English: 'Yes', I think is the straight answer, and, of course, the vision for doing something like that was set out by my predecessor Ken Skates. And we are not just supportive of establishing an advanced technology research centre in Wales, but I can give the Member some rather more up-to-date news. Subject to developing a sustainable funding package, last week, the Welsh Government signed heads of terms for a preferred site in Sealand for an advanced technology research centre. Our partners in signing that are the Ministry of Defence. Work is now under way on the design of that facility to ensure that we meet the requirements of our partners and future users. So, good news about the centre. But I think, more importantly, just to highlight the point the Member made at the start, it is important to have a risk appetite to get things wrong and to learn from not being able to make progress. And that's one of the challenges we have about expectations of how public money is used, but recognising that, without some risk appetite, we won't see successful innovation and economic return as well. And I look forward to coming back with what I hope will be even better news about the heads of terms, and about the actual programmes to deliver the advanced technology research centre at our preferred site.
Welsh: 'Ydw', yw'r ateb syml, ac wrth gwrs, nodwyd y weledigaeth ar gyfer gwneud rhywbeth fel hynny gan fy rhagflaenydd, Ken Skates. Ac nid yn unig ein bod yn cefnogi'r syniad o sefydlu canolfan ymchwil uwch-dechnoleg yng Nghymru, ond gallaf roi newyddion ychydig yn fwy diweddar i'r Aelod. Yn amodol ar ddatblygu pecyn ariannu cynaliadwy, yr wythnos diwethaf, arwyddodd Llywodraeth Cymru y prif delerau ar gyfer safle a ffefrir yn Sealand ar gyfer canolfan ymchwil uwch-dechnoleg. Ein partneriaid wrth arwyddo'r rheini yw'r Weinyddiaeth Amddiffyn. Mae gwaith yn mynd rhagddo bellach ar gynllunio'r cyfleuster hwnnw er mwyn sicrhau ein bod yn bodloni gofynion ein partneriaid a defnyddwyr y dyfodol. Felly, newyddion da am y ganolfan. Ond yn bwysicach, gan gyfeirio at y pwynt a wnaeth yr Aelod ar y dechrau, credaf ei bod yn bwysig inni fod yn barod i dderbyn risg y byddwn yn gwneud pethau'n anghywir a dysgu o fethu gwneud cynnydd. A dyna un o'r heriau sydd gennym ynghylch disgwyliadau ynglŷn â sut y caiff arian cyhoeddus ei ddefnyddio, ond gan gydnabod, heb rywfaint o barodrwydd i dderbyn risg, na fyddwn yn gweld arloesi llwyddiannus na buddion economaidd ychwaith. Ac edrychaf ymlaen at ddod yn ôl gyda'r hyn a fydd yn newyddion gwell byth, gobeithio, ynglŷn â'r prif delerau, ac ynglŷn â'r rhaglenni eu hunain hefyd er mwyn darparu'r ganolfan ymchwil uwch-dechnoleg ar y safle a ffefrir gennym.
English: Wales reaching the World Cup finals - the men's team reaching the World Cup finals - has given a huge boost to the whole country. And we are working with the Football Association of Wales and other stakeholders to consider how to maximise the opportunities that will come from Wales's participation on the stage of the biggest sporting event on the globe. I wish the team every success in the finals, on and off the pitch.
Welsh: Mae llwyddiant Cymru i gyrraedd rowndiau terfynol Cwpan y Byd - llwyddiant tîm y dynion i gyrraedd rowndiau terfynol Cwpan y Byd - wedi rhoi hwb aruthrol i'r wlad gyfan. Ac rydym yn gweithio gyda Chymdeithas Bêl-droed Cymru a rhanddeiliaid eraill i ystyried sut i wneud y gorau o'r cyfleoedd a ddaw yn sgil y ffaith y bydd Cymru'n cymryd rhan yn y digwyddiad chwaraeon mwyaf yn y byd. Rwy'n dymuno pob llwyddiant i'r tîm yn y rowndiau terfynol, ar y cae ac oddi arno.
English: Thank you so much. The World Cup will be a unique opportunity to showcase Wales to billions of people - an exciting chance to show that we're a vibrant, inclusive, bilingual nation, appealing both to investors and ordinary people, who may want to visit Wales, to buy Welsh goods, or to come here to study. Have you considered, Minister, making contact with the Icelandic Government, as another small nation that has recent experience of qualifying for the World Cup for the first time, to discuss how they made the most of the economic opportunities? Investment could be made in diverse areas, such as sports diplomacy, tourism, trade relations and, crucially, branding. So, could you give consideration, Minister, to establishing a specialist working group, with experts from both public and private sectors, tasked with maximising the economic opportunities afforded to Wales thanks to Gareth Bale and his wonderful team mates?
Welsh: Diolch yn fawr iawn. Bydd Cwpan y Byd yn gyfle unigryw i arddangos Cymru i biliynau o bobl - cyfle cyffrous i ddangos ein bod yn genedl fywiog, gynhwysol, ddwyieithog, i apelio at fuddsoddwyr a phobl gyffredin, sydd efallai'n awyddus i ymweld â Chymru, i brynu nwyddau Cymreig, neu i ddod yma i astudio. Weinidog, a ydych wedi ystyried cysylltu â Llywodraeth Gwlad yr Iâ, fel cenedl fach arall a chanddi brofiad diweddar o gyrraedd rowndiau terfynol Cwpan y Byd am y tro cyntaf, i drafod sut y gwnaethant y gorau o'r cyfleoedd economaidd? Gellid buddsoddi mewn meysydd amrywiol, megis diplomyddiaeth chwaraeon, twristiaeth, cysylltiadau masnach, ac yn hollbwysig, brandio. Felly, Weinidog, a wnewch chi ystyried sefydlu gweithgor arbenigol, gydag arbenigwyr o'r sectorau cyhoeddus a phreifat, er mwyn ceisio gwneud y mwyaf o'r cyfleoedd economaidd a fydd yn dod i Gymru, diolch i Gareth Bale a'i gyd-chwaraewyr gwych?
English: Minister, it's an incredible opportunity for Wales to have qualified for the World Cup. I know we're all delighted and offer them congratulations on their incredible achievement. As we've outlined already, there are a multitude of opportunities that stem from this for our economy and for the whole of Wales in a multitude of ways. It's an incredible amount of money that has already benefited our economy, and, of course, if they were to reach the semi-final of the World Cup, Robert Page predicts it could provide an even bigger amount of money - £30 million - for the FAW. These moneys offer the Welsh Government an unique opportunity, as Delyth outlined just now, to reinvest that money and truly level up sporting facilities across Wales, showing our commitment, as we will later in the Senedd in today's Plenary session, to future generations. How is this Government going to work with the FAW to ensure that any financial gains from this World Cup are reinvested back into sporting facilities, particularly grass roots, as the chief executive of the FAW has suggested?
Welsh: Weinidog, mae'n gyfle anhygoel i Gymru fod wedi cyrraedd Cwpan y Byd. Gwn fod pob un ohonom wrth ein boddau ac yn eu llongyfarch ar eu cyflawniad anhygoel. Fel y nodwyd gennym eisoes, mae llu o gyfleoedd yn deillio o hyn i'n heconomi ac i Gymru gyfan mewn nifer o ffyrdd. Mae swm anhygoel o arian eisoes wedi bod o fudd i'n heconomi, ac wrth gwrs, pe byddent yn cyrraedd rownd gynderfynol Cwpan y Byd, mae Robert Page yn rhagweld y gallai ddarparu swm hyd yn oed yn fwy o arian - £30 miliwn - i Gymdeithas Bêl-droed Cymru. Mae'r arian hwn yn cynnig cyfle unigryw i Lywodraeth Cymru, fel y mae Delyth newydd ei ddweud, ailfuddsoddi'r arian hwnnw a gwella cyfleusterau chwaraeon ledled Cymru, gan ddangos ein hymrwymiad, fel y byddwn yn ei wneud yn y Senedd yn nes ymlaen yn y Cyfarfod Llawn heddiw, i genedlaethau'r dyfodol. Sut y mae'r Llywodraeth hon yn mynd i weithio gyda Chymdeithas Bêl-droed Cymru i sicrhau bod unrhyw enillion ariannol o Gwpan y Byd yn cael eu hailfuddsoddi mewn cyfleusterau chwaraeon, yn enwedig ar lawr gwlad, fel y mae prif weithredwr Cymdeithas Bêl-droed Cymru wedi'i awgrymu?
English: Questions now from party spokespeople. The Conservatives' spokesperson, Paul Davies.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Paul Davies.
English: Diolch, Llywydd. Minister, a few weeks ago, part of south Wales grinded to a halt, as several major events took place in Cardiff city centre. Now, one report claimed that there were 15-mile-long queues on the M4 from the Severn bridge into Wales, and many people took to social media to voice their frustrations. It's vital that lessons are learnt and that far more strategic planning takes place to co-ordinate major events in Wales to ensure that we have the infrastructure to accommodate large numbers of visitors. We also need to ensure that every opportunity is taken to maximise visitor spend not just in our cities, but elsewhere across Wales as well. Therefore, Minister, can you tell us what lessons have been learnt, and what new measures will be introduced to ensure that Wales is better prepared for major events in the future?
Welsh: Diolch, Lywydd. Weinidog, ychydig wythnosau yn ôl, daeth rhan o dde Cymru i stop, wrth i nifer o ddigwyddiadau mawr gael eu cynnal yng nghanol dinas Caerdydd. Nawr, roedd un adroddiad yn honni bod ciwiau 15 milltir o hyd ar yr M4 o bont Hafren i mewn i Gymru, a bu llawer o bobl yn lleisio eu rhwystredigaeth ar y cyfryngau cymdeithasol. Mae'n hanfodol fod gwersi'n cael eu dysgu a bod llawer mwy o gynllunio strategol yn digwydd i gydgysylltu digwyddiadau mawr yng Nghymru er mwyn sicrhau bod gennym seilwaith i ddarparu ar gyfer niferoedd mawr o ymwelwyr. Mae angen inni sicrhau hefyd y manteisir ar bob cyfle i hybu gwariant gan ymwelwyr nid yn unig yn ein dinasoedd, ond mewn mannau eraill ledled Cymru hefyd. Felly, a wnewch chi ddweud wrthym pa wersi a ddysgwyd, Weinidog, a pha fesurau newydd a gyflwynir i sicrhau bod Cymru yn fwy parod ar gyfer digwyddiadau mawr yn y dyfodol?
English: So, I think, the Member is right to point out that the impact of major events and their spend not just for the events itself, but around it as well, is something that we are already focusing on in our events and international visitor strategy, as well as what we're looking to do more broadly and further afield - so, not just Cardiff and Swansea, but actually across Wales as well. And I recognise the point made about the challenges for people travelling to Wales as well, and I wouldn't want to be glib or dismissive of that. So, there will be an opportunity to learn lessons from that with a range of partners within and outside the Welsh Government as well. It would be premature for me to say, 'Here are the specific lessons and actions being taken', because we have a range of things to look at. So, this weekend, there are the Stereophonics and Tom Jones in Cardiff as well, we've got the arena recently opened in Swansea, we've got ambitions in our visitor strategy for events further afield as well. So, this is a process of learning as each event comes across, as well as the more strategic challenges of making sure we get people into Wales and they have a great experience when they're here and they want to come back as well.
Welsh: Credaf fod yr Aelod yn iawn i nodi bod effaith digwyddiadau mawr a'u gwariant nid yn unig ar y digwyddiadau eu hunain, ond o'u cwmpas hefyd, yn rhywbeth yr ydym eisoes yn canolbwyntio arno yn ein strategaeth digwyddiadau ac ymwelwyr rhyngwladol, yn ogystal â'r hyn y bwriadwn ei wneud yn fwy cyffredinol ac mewn mannau eraill - felly, nid yn unig yng Nghaerdydd ac Abertawe, ond ledled Cymru hefyd. Ac rwy'n cydnabod y pwynt a wnaed am yr heriau i bobl sy'n teithio i Gymru hefyd, ac nid wyf am fod yn anystyriol o hynny. Felly, bydd cyfle i ddysgu gwersi o hynny gydag ystod o bartneriaid o fewn a thu allan i Lywodraeth Cymru. Byddai'n rhy gynnar imi ddweud, 'Dyma'r gwersi a'r camau penodol sy'n cael eu cymryd', gan fod gennym amrywiaeth o bethau i edrych arnynt. Felly, y penwythnos hwn, mae'r Stereophonics a Tom Jones yng Nghaerdydd hefyd, mae gennym yr arena a agorwyd yn ddiweddar yn Abertawe, mae gennym uchelgeisiau yn ein strategaeth ymwelwyr ar gyfer digwyddiadau mewn mannau eraill hefyd. Felly, mae hon yn broses o ddysgu gyda phob digwyddiad, yn ogystal â'r heriau mwy strategol o sicrhau ein bod yn dod â phobl i Gymru a'u bod yn cael profiad gwych pan fyddant yma a'u bod yn awyddus i ddychwelyd hefyd.
English: Well, yes, lessons need to be learnt, Minister, and they need to be learnt very, very quickly. Now, there are several large-scale events coming up, not least of all a major WWE event in September, the first event of its kind in the UK for 30 years, which will certainly attract visitors from across the United Kingdom. I understand that this event has actually secured funding from you as a Welsh Government. Now, the Welsh Government is right to invest in major events, as they can showcase our cultural identity and heritage on an international stage. However, it's important that appropriate checks and balances take place and that the infrastructure is sufficient to cope with the increased number of visitors to the area. So, Minister, what key performance indicators are being used to monitor the effectiveness of any Welsh Government investment in major events, and can you also tell us how the Welsh Government is ensuring that the infrastructure is in place to support major events going forward?
Welsh: Wel, oes, mae angen dysgu gwersi, Weinidog, ac mae angen eu dysgu yn gyflym iawn. Nawr, mae sawl digwyddiad mawr ar y gweill, gan gynnwys y digwyddiad WWE mawr ym mis Medi, y digwyddiad cyntaf o'i fath yn y DU ers 30 mlynedd, a fydd yn sicr yn denu ymwelwyr o bob rhan o'r Deyrnas Unedig. Deallaf fod y digwyddiad hwn wedi cael cyllid gennych chi fel Llywodraeth Cymru. Nawr, mae'n iawn fod Llywodraeth Cymru yn buddsoddi mewn digwyddiadau mawr, gan y gallant arddangos ein hunaniaeth ddiwylliannol a'n treftadaeth ar lwyfan rhyngwladol. Fodd bynnag, mae'n bwysig gwneud yr archwiliadau priodol a bod y seilwaith yn ddigonol i ymdopi â'r cynnydd yn nifer yr ymwelwyr â'r ardal. Felly, Weinidog, pa ddangosyddion perfformiad allweddol a ddefnyddir i fonitro effeithiolrwydd unrhyw fuddsoddiad gan Lywodraeth Cymru mewn digwyddiadau mawr, ac a allwch ddweud wrthym hefyd sut y mae Llywodraeth Cymru yn sicrhau bod y seilwaith hwnnw yn ei le i gefnogi digwyddiadau mawr yn y dyfodol?